אלאסמוזאורוס

אלאסמוזאורוס (שם מדעי: Elasmosaurus; משמעות השם: "זוחל דק-לוחית") הוא סוג של זוחל ימי קדום מסדרת הפלזיוזאורים וממשפחת האלאסמוזאוריים אשר חי במימי הקרטיקון, לפני 80.5 מיליון שנה באמריקה הצפונית .

מאפיינים 
מאובניו של זוחל ימי זה התגלו ב-1867 בקנזס ותוארו בידי החוקר אדוארד קופ ב-1868. סוג זה כולל מין אחד, כשמינים נוספים שהשתייכו אליו בוטלו או הועברו לסוגים דומים.

האלאסמוזאורוס היה זוחל גדול מאוד ואורכו הגיע ל-10.3 מטרים, כשצווארו היה ארוך פי שניים משאר חלקי גופו. כאשר התגלה לראשונה נחשב בעל צוואר קצר וזנב ארוך ונחשי בשל חלוקה שגויה של החוליות. מבנה הצוואר הקל על בעליו בלכידת דגים ואמוניטים באוקיינוס הקדום. היו לו חושי מגע וחוש ריח חדים ביותר ואיתם התקרב לטרפו.

בתרבות
אלאסמוזאורוס מילא תפקיד ב"מלחמת העצמות" בין אדוארד דרינקר קופ לעותניאל צ'ארלס מארש ותרם לאיבה ביניהם, כאשר מארש תיקן טעות גסה של קופ ששיחזר את הזוחל הימי כאשר הראש נמצא בקצה הזנב.
פרטים גדולים ביותר של אלאסמוזאורוס מופיעים בסרט מסע אל בטן האדמה בעודם אוכלים דגים.
בסדרה מפלצות ים של נייג'ל מארוון בחלק האחרון של "ים הקרטיקון" מופיעים פרטי אלאסמוזאורוס הדגים יחד, אך מותקפים בידי טילוזאורוסים.
הוא מופיע בסדרות הילדים רכבת הדינוזאורים, "Dino-Riders" ו-"You Are Umasou".
הוא נראה במשחקי המחשב: עולם היורה: המשחק, Jurassic World Evolution 2, Jurassic Park Builder, פארק היורה 3: בניית פארק, "Jurassic Park 2: The Chaos Continues" ו-ARK: Survival Evolved.
זוחל ימי זה מופיע בסרט Sea Rex 3D.
בנוסף הוא מופיע בסדרות פלאווורלד וכוכב הדינוזאורים.

גלריה

קישורים חיצוניים

 

ערכים שבהם תבנית בריטניקה אינה מתאימה
בעלי חיים שתוארו ב-1868
אלאסמוזאוריים
בעלי חיים שחיו בקרטיקון עליון באמריקה הצפונית
פלזיוזאורים שחיו בקרטיקון באמריקה הצפונית
טקסונים שתוארו בידי אדוארד דרינקר קופ
מאובני טקסונים שתוארו ב-1868